รง.น้ำตาลตั้งกองทุน3พันล้านช่วยชาวไร่อ้อย
เจ้าของโรงงานน้ำตาลตั้งกองทุน3พันล้านปล่อยสินเชื่อดอกเบี้ยะต่ำช่วยเกษตรกรชาวไร่อ้อยที่ได้รับผลกระทบจากปัญหาภัยแล้งเพื่อให้ราคาในฤดูกาลผลิตปี53-54ไม่ต่ำกว่า 1พันบาท
19 ส.ค. 2553

เจ้าของโรงงานน้ำตาลตั้งกองทุน3พันล้านปล่อยสินเชื่อดอกเบี้ยะต่ำช่วยเกษตรกรชาวไร่อ้อยที่ได้รับผลกระทบจากปัญหาภัยแล้งเพื่อให้ราคาในฤดูกาลผลิตปี53-54ไม่ต่ำกว่า 1พันบาท
นายประกิต ประทีปะเสน ประธานคณะกรรมการประสานงาน 3 สมาคมโรงงานน้ำตาลทราย เปิดเผยว่า ผู้ประกอบการโรงงานน้ำตาลจับมือกองทุนอ้อยและน้ำตาลทราย(กอน.) ตั้งกองทุน 3 พันล้านบาทปล่อยสินเชื่อดอกเบี้ยต่ำพิเศษเพื่อช่วยเหลือเกษตรกรชาวไร่อ้อยในเรื่องการเพิ่มปริมาณ และคุณภาพหลังได้รับผลกระทบจากปัญหาภัยแล้ง และนำไปซื้อรถตัดอ้อยเพื่อแก้ปัญหาการขาดแคลนแรงงานเพื่อให้เป็นไปตามเป้าหมายที่ต้องการเห็นราคาอ้อยในฤดูการผลิตปี 53/54 ไม่ต่ำกว่าตันละ 1,000 บาท
สำหรับสินเชื่อดอกเบี้ยต่ำ วงเงิน2,000ล้านบาท เพื่อช่วยเหลือเกษตรผู้เพาะปลูกอ้อย โรงงานน้ำตาลจะเป็นผู้ค้ำประกันสินเชื่อให้รายละไม่เกิน500,000 บาท ผ่านโรงงานน้ำตาล 46 โรงงาน ตามสัดส่วนปริมาณอ้อยเฉลี่ยย้อนหลัง 3 ปี และมีระยะเวลาชำระคืน 4 งวด ภายในเวลา 4 ปี (ชำระคืนปีละครั้ง)
นอกจากสินเชื่อเพื่อแก้ปัญหาขาดแคลนน้ำแล้ว ยังมีสินเชื่อสำหรับจัดซื้อรถตัดอ้อยวงเงิน 1,000 ล้านบาท จากกองทุนอ้อยและน้ำตาลทรายคิดอัตราดอกเบี้ยพิเศษ กำหนดระยะเวลาชำระคืนภายใน 6 ปี (ชำระปีละครั้ง) โดยมีเงื่อนไขให้นำไปจัดซื้อรถตัดอ้อยตามราคาจริง แต่ไม่เกิน 15 ล้านบาทต่อคัน